இம்மாபெரும் அருளாட்சித் தத்துவத்துக்காகத்தான் ஞானாச்சாரியார் பதினோராவது பதினெண் சித்தர் பீடாதிபதி, குருமகா சன்னிதானம், ஞாலகுரு சித்தர் காவிரியாற்றங்கரைக் கருவூறார் அவர்கள் பிற்காலச் சோழப் பேரரசை உருவாக்கினார். ஆனால், அப்பேரரசு அருள்மொழித் தேவன் காலத்தில் அருளாட்சித் தத்துவத்தையும், அருட்பேரரசரான ஞானாச்சாரியாரையும், அருளாட்சிக்காகக் கட்டப்பட்ட கருவறைக் கோபுரமுடைய சத்தி இலிங்கக் கோயிலையும், அக் கோயிலைச் சுற்றியமைந்த அருளாட்சித் திருநகரையும் முழுமையாக ஏற்கவில்லை. முறையாகப் பேணவில்லை.